RetroGarden
2025-05-09 18:00 - 23:30 (Asia/Nicosia) | Garden Day & Night, 2 Miki Theodoraki Str., Λευκωσία, Λευκωσία, 1097
RetroGarden Fridays at Garden Day & Night!
This Friday, get ready to travel back in time with DJ Dino G from MixFM, spinning all your favorite retro hits from the ’80s, ’90s, and 00s!
It’s time for a throwback party under the stars in an ultimate retro experience you don’t want to miss.
RetroGarden
Friday, 9th May
Doors open: 6 PM
DJ Set: Stelios Panagopoulos at 9 PM
For info and reservations, call 22 66 26 26.

Η γάτα που δεν φοβόταν το νερό
2025-05-09 18:30 | Δημοτικό Θέατρο Λάρνακας, Leonida Kioupi, 128, Λάρνακα, Λάρνακα, 6021
Μια από τις ομορφότερες ταινίες Κινουμένων Σχεδίων που υπόσχεται να μας παρασύρει στην πλωτή περιπέτεια των τετράποδων ηρώων του.
2024, Οικογενειακή / Animation, 84′
Η ταινία είναι χωρίς διαλόγους
Είσοδος Ελεύθερη.
Trailer: https://www.youtube.com/watch?v=obbCKOOik3U
Το «Flow» κέρδισε το Βραβείο Καλύτερης Ταινίας και το Βραβείο Κοινού στο Annecy, το σημαντικότερο Φεστιβάλ Κινουμένων Σχεδίων στον κόσμο. Κέρδισε επίσης το Βραβείο Κοινού και το Βραβείο Καλύτερης Ταινίας στο Φεστιβάλ Αθηνών ‘Νύχτες Πρεμιέρας’ και είταν μια από τις επίσημες επιλογές του Φεστιβάλ των Καννών.
Έναρξη προβολής: 18:30 ακριβώς
Χώρος προβολής: Δημοτικό Θέατρο Λάρνακας
(Θέατρο Γ. Λυκούργος στον Δημοτικό Κήπο Λάρνακας)
Σε συνεργασία με το γραφείο Europe Direct Λάρνακας και το Γραφείο του Ευρωπαϊκού Κοινοβουλίου στην Κύπρο.

Santa Margherita Wine Experience Event at Jamie Oliver Kitchen Limassol
2025-05-09 18:30 | Jamie Oliver Kitchen Cyprus, Limassol Marina St, Λεμεσός, Λεμεσός, 3601
Sip, Savour & Celebrate!
Join us at Jamie Oliver Kitchen Limassol on Friday, May 9th at 18:30 for an exclusive Wine Tasting Experience with the renowned Italian winery Santa Margherita
Stunning marina views
Guided tasting by Simone Nalesso – Santa Margherita’s Group Export Manager
Specially Curated Wine-Pairing Set Menu available from 19:30
Reserve your spot: 25057575

Full Moon Sea Kayaking
2025-05-09 19:00 | Governor’s Beach Limassol, Πεντάκωμο, Λεμεσός, Πεντάκωμο, 4528
Η ομάδα του Salonica View, διοργανώνει μια μοναδική εμπειρία Sea Kayaking στην Ακτή Κυβερνήτη κάτω από το φώς του φεγγαριού.
Λίγα λόγια για τη διαδρομή
Θα μαζευτούμε στην Ακτή Κυβερνήτη. Εκεί θα μας περιμένουν τα καγιάκ μας με όλο τον απαραίτητο εξοπλισμό (σωσίβια, καγιάκ, κουπιά). Αφού ετοιμαστούμε και κάνουμε ένα μικρό μάθημα, θα ξεκινήσουμε να κωπηλατούμε κάτω απο το φώς του φεγγαριού. Τα καθαρά νερά και η θαλάσσια ζωή δημιουργεί το τέλειο σκηνικό για μια εμπειρία θαλάσσιου καγιάκ. Η ακτογραμμή που θα περάσουμε είναι μοναδική, τα απότομα βράχια που δημιούργησε η θάλασσα και η αλμύρα με το πέρασμα των αιώνων κάνει την περιπέτειά μας πιο μυστηριώδη και συναρπαστική. Κατά τη διάρκεια της διαδρομής θα έχουμε χρόνο για να απολαύσουμε τη μαγεία που προσφέρει η πανσέληνος στην παραλία.
📞✉Για κρατήσεις και περισσότερες πληροφορίες μπορείτε να επισκεφθείτε τον πιο κάτω σύνδεσμο:
https://www.salonicaview.com/…/full-moon-sea-kayaking…

Στη Λάμψη του 'Ερωτα
2025-05-09 19:00 | Μουσείο Εθνομάρτυρος Κυπριανού, Archiepiskopou Kyprianou 90, Λευκωσία, Στρόβολος, 2059
Παρουσίαση Ποιητικής Συλλογής: «Στη λάμψη του έρωτα»
Ο Όμιλος Φίλων Δημοτικής Βιβλιοθήκης Στροβόλου, η Ένωση Λογοτεχνών Κύπρου και οι Εκδόσεις Ιωλκός σας προσκαλούν στην παρουσίαση του βιβλίου της Ερατώς Κοζάκου–Μαρκουλλή.
Παρασκευή, 9 Μαΐου 2025
Ώρα: 19:00
Αίθουσα Τελετών Μουσείου Αρχιεπισκόπου Κυπριανού (Αρχ. Κυπριανού 90, Στρόβολος)
Για το βιβλίο θα μιλήσουν σημαντικές προσωπικότητες από τον χώρο της λογοτεχνίας.
Απαγγελίες ποιημάτων από γνωστούς ηθοποιούς και παρουσία της συγγραφέως.
Θα ακολουθήσει δεξίωση.

Rotary Bingo Event
2025-05-09 19:30 | Nicos+Angeliki’s Residence, Οδός Αγίου Χαραλάμπους 1, Λευκωσία, Στρόβολος, 2037
Our annual Bingo event is here! All welcome!!!

Χορευτική Παράσταση “Ρωμαίος και Ιουλιέτα”
2025-05-09 19:30 | Μαρκίδειο Θέατρο, Ανδρέα Γερούδι 18, Πάφος, Πάφος, 8010, Κύπρος
Μήνας γεμάτος Πολιτισμό στην Πάφο!
Ο Δήμος Πάφου σας προσκαλεί να απολαύσετε ένα πλούσιο πρόγραμμα Πολιτιστικών Εκδηλώσεων για τον μήνα Μάιο, με συναυλίες, θεατρικές παραστάσεις, παραδοσιακές βραδιές, εκθέσεις και πολλές άλλες δράσεις που τιμούν την τέχνη και την τοπική μας πολιτιστική ταυτότητα.
Ελάτε να ζήσουμε μοναδικές στιγμές πολιτισμού σε αγαπημένους χώρους της πόλης μας!
Ανακαλύψτε όλες τις εκδηλώσεις στο αναλυτικό πρόγραμμα εδώ

Olga Malashenko @ Δημοτικό Θέατρο Ύψωνα
2025-05-09 20:00 | Δημοτικό Θέατρο Ύψωνα, Μακαρίου 120, Λεμεσός, Ύψωνας, Κούριον, 4182, Κύπρος
Η διάσημη κωμικός Olga Malashenko, έρχεται στην Λεμεσό για μία ξεκαρδιστική παράσταση!
Εισιτήρια: €35 – €110

18/9 Μονόλογος - Λεμεσός
2025-05-09 20:00 - 21:30 | Λανίτειο Θέατρο, Aiglis, Λεμεσός, Λεμεσός, 3090
«Μια τέτοια μέρα είναι ωραία να πεθαίνεις όμορφα κι όρθιος σε δημόσια θέα»
Όχι δε γνώριζα το θύμα. Δεν τον είχα ξαναδεί ποτέ. Πρώτη φορά τον είδα εκείνο το βράδυ.
Όχι, ούτε τους κατηγορούμενους γνώριζα προσωπικά, γνώριζα όμως την οργάνωση. Είχε γίνει ο φόβος και ο τρόμος της γειτονιάς…
Μια χώρα παραδομένη στη φρίκη ακροδεξιών εγκλημάτων.
Άνθρωποι υπομένουν σιωπηλοί τις απειλές, τη βία, το θάνατο.
Φόβος κυρίαρχος, φόβος παντού.
Δεν έχω καμία αμφιβολία. Έγιναν όλα, όπως σας τα είπα. Όσες φορές κι αν μου κάνετε αυτή την ερώτηση, θα δίνω την ίδια απάντηση.
Ναι, μπορώ να τους αναγνωρίσω. Είμαι έτοιμη.
* οι παραστάσεις είναι αφιερωμένες στην συμπλήρωση 80 χρόνων από την Αντιφασιστική Νίκη των Λαών
Το «18/9» είναι ένας μονόλογος αγωνίας και αγώνα. Στο επίκεντρο βρίσκεται η εγκληματική δράση της Χρυσής Αυγής, η δολοφονία του Παύλου Φύσσα και η εμβληματική δίκη για τη ναζιστική οργάνωση.
Στοιχεία από αληθινές μαρτυρίες και πραγματικά περιστατικά μπλέκονται μέσα από τη μυθοπλασία με το κοινωνικό ψυχογράφημα ενός κοριτσιού που υπήρξε αυτόπτης μάρτυρας σ’ ένα ακροδεξιό έγκλημα με αποτέλεσμα να αλλάξει η ζωή της και να βρεθεί μπροστά σε αδυσώπητα διλήμματα.
Η ηρωίδα στο «18/9» δεν είναι αήττητη, ατρόμητη, γυαλιστερή ηρωίδα. Είναι διάφανη και εύθραυστη. Μπορούμε να δούμε όλες τις πληγές της. Είναι δικός μας άνθρωπος, γειτόνισσα, φίλη, αδελφή που παλεύει με τους φόβους της, τώρα, λίγες ώρες πριν από την κατάθεσή της στην δίκη για τα εγκλήματα της Χρυσής Αυγής.
Ένας απλός άνθρωπος που γίνεται υποκείμενο της ιστορίας.
Ταυτότητα παράστασης
Ιδέα: Δώρα Χρυσικού
Κείμενο: Μαρία Λούκα, Κοραής Δαμάτης
Συμμετοχή στην α’ γραφή του δικαστικού κειμένου: Χρύσα Λύκου
Σκηνοθεσία-δραματουργική επεξεργασία: Κοραής Δαμάτης
Δημιουργία σκηνικού χώρου: Αρετή Μουστάκα
Κοστούμια: Βασιλική Σύρμα
Βίντεο παράστασης: Πηγή Δημητρακοπούλου
Μουσική επιμέλεια: Παύλος Ιωάννου
Σχεδιασμός φωτισμών: Νίκος Βλασσόπουλος
Εκφώνηση δελτίου ειδήσεων: Νατάσα Γιάμαλη
Φωνή μητέρας: Ασπασία Κράλλη
Φωτογραφίες: Μάριος Λώλος – Αλέξανδρος Κατσής
Γραφιστική Επιμέλεια & Trailer : Mαύρα Γίδια
Γραφείο Τύπου & Επικοινωνία: Ευαγγελία Σκρομπόλα
Social Media : Social Wave Ath
Εκτέλεση παραγωγής: Αναστασία Παπαγεωργίου
Ερμηνεύει η Δώρα Χρυσικού
Παραστάσεις:
>> Δευτέρα 5 Μαΐου, Μαρκίδειο Θέατρο, Πάφος
>> Τρίτη 6 Μαΐου, Δημοτικό Θέατρο Λάρνακας
>> Πέμπτη 8 Μαΐου, Δημοτικό Θέατρο Στροβόλου, Λευκωσία
>> Παρασκευή 9 Μαΐου, Λανίτειο Θέατρο Λεμεσός.
Όλες οι παραστάσεις αρχίζουν στις 20.00.
Διάρκεια: 70 λεπτά
Εισιτήρια: SoldOutTickets

LiveLoveDance Academy: Dance Show
2025-05-09 20:00 - 22:00 | Θέατρο Μασκαρίνι, Athalassis 4, Λευκωσία, Λατσιά, 2221
Η σχολή χορού “LiveLoveDANCE ACADEMY” σας προσκαλεί στην ετήσια της χορευτική παράσταση, στις 9 Μα’i’ου 2025 !! Ετοιμαστείτε για μια άκρως απολαυστική παράσταση σε ρυθμούς κυρίως salsa και bachata, καθώς και flamenco, commercial και contemporary !!
Παρουσιαστής και ξεχωριστός καλεσμένος της βραδιάς ο Σταύρος Μαράτος, πρωταθλητής bachata στην Ελλάδα!!
Η παράσταση θα λάβει μέρος στο Θέατρο Μασκαρίνι στην οδό Αθαλάσσης 4, Λατσιά, η ώρα 8μμ.
Το κόστος του εισιτηρίου ανέρχεται στα 10 ευρώ.
Λόγω του ότι πέρσι τα εισητήρια είχαν εξαντληθεί αρκετές μέρες πριν την παράσταση, παρακαλώ όπως τα προμηθευτείτε εγκαίρως καλώντας στο 97781973. Τα εισητήρια θα προπωλούνται και στη σχολή χορού LiveLoveDANCE ACADEMY, στην οδό Χαράλαμπου Πεττεμερίδη 11, στον Στρόβολο.
Σε περίπτωση που δεν εξαντληθούν νωρίτερα, θα πωλούνται και τη μέρα της παράσταση στην είσοδο του θεάτρου.
Απολαύστε μοναδικά shows από τους μαθητές της σχολής, τις ημιεπαγγελματικές ομάδες, τους επαγγελματίες δάσκαλους Φίλιππο Χριστοφορίδη και Λεονάρντο Καραμαλλάκη και φυσικά από τους ιδιοκτήτες της σχολής και επαγγελματικό χορευτικό ζευγάρι ”Pablo&Adriana”!!

Ευ Ζην - Φιλοσοφία για την βελτίωση της ζωής
2025-05-09 20:00 - 22:00 | Νέα Ακρόπολη Κύπρος, Archaggelou Michael 50, Λευκωσία, Λακατάμεια, 2321, Κύπρος
Πολλές φορές αναρωτιόμαστε πως να καταφέρουμε τους στόχους μας και στη δίνη της καθημερινότητας δεν βρίσκουμε την ευκαιρία να τους ξεκαθαρίσουμε και να ακολουθήσουμε τα βήματα που πρέπει. Ξεχνάμε όμως τον παρονομαστή που λέγεται αυτογνωσία.
Πως είναι δυνατόν να ξέρουμε τι θέλουμε αν δεν έχουμε ανακαλύψει ποιοι είμαστε; Το σεμινάριο αυτό βασισμένο σε κλασσικές διδασκαλίες θα μας οδηγήσει να ανακαλύψουμε πτυχές του εαυτού μας που μας είναι άγνωστες και να βαδίσουμε τον δρόμο της αυτοβελτίωσης.
Στο σεμινάριο εμπεριέχονται και δια-δραστικά κομμάτια όπως πρακτικές ασκήσεις ψυχολογίας και τεστ που θα μας βοηθήσουν να δούμε ξεκάθαρα τον τρόπο που λειτουργούμε και αντιλαμβανόμαστε τον εαυτό και τον κόσμο γύρω μας.
Η παρουσίαση του σεμιναρίου θα γίνει στις 08/05 και 09/05 στους χώρους του οργανισμού «Νέα Ακρόπολη» Αρχαγγέλλου Μιχαήλ 50, Λακατάμια και Ιπποκράτους 18Α, κέντρο Λευκωσίας, αντίστοιχα.
Για δηλώσεις συμμετοχής και διευκρινήσεις καλέστε μας στο 96797423 ή στείλτε μας στο events@nea-acropoli.org.cy

“JE SUIS MALADE” της Μαριλένας Αχιλλέως, Σκηνοθεσία Αντρέας Τηλεμάχου, ΘΕΑΤΡΟ ΑΝΕΜΩΝΑ
2025-05-09 20:30 | Θέατρο Ανεμώνα, ΚΑΝΤΑΡΑΣ 17, Λευκωσία, Λατσιά, 2221, Κύπρος
❗”JE SUIS MALADE”..❗ ΟΙ ΠΑΡΑΣΤΑΣΕΙΣ ΑΡΧΙΣΑΝ ΜΕ ΕΠΙΤΥΧΙΑ ΚΑΙ ΣΥΝΕΧΙΖΟΝΤΑΙ ΣΤΗΝ ΕΔΡΑ ΜΑΣ ΚΑΘΕ ΠΣΚ!!
Προπώληση εισιτηρίων διαδικτυακά: SoldOut Tickets!
Κρατήσεις στο τηλ. του θεάτρου Ανεμώνα: 70007721 / Εισιτήρια στο ταμείο του θεάτρου Ανεμώνα πριν την έναρξη των παραστάσεων.
Το “Je suis Malade” της Μαριλένας Αχιλλέως, είναι εμπνευσμένο από την πολυκύμαντη ζωή της μεγάλης ερμηνεύτριας Δαλιδά και βασισμένο τόσο σε αληθινά γεγονότα όσο και σε στοιχεία μυθοπλασίας. Η παράσταση του Θεάτρου Ανεμώνα σε Σκηνοθεσία του Αντρέα Τηλεμάχου, είναι μια απόδοση τιμής σε μια μυθική γυναίκα που διέτρεξε ως πρωταθλήτρια τριάντα χρόνια στο τραγούδι και που σημάδεψε τη γαλλική κουλτούρα με την εικόνα της και τη μουσική της.Θυμίζουμε στους παλαιότερους και γνωρίζουμε στους νέους μια από τις σπουδαιότερες ερμηνεύτριες παγκοσμίως.Η μεγάλη ντίβα της Γαλλίας με την ιταλοαιγυπτιακή καταγωγή, η Δαλιδά του Κόσμου, δεν έπεσε ποτέ από το βάθρο της.Για τρεις δεκαετιες στην πρώτη γραμμή της επικαιρότητας, εμφανίστηκε στα μεγαλύτερα θέατρα παγκοσμίως και λατρεύτηκε όσο λίγες τραγουδίστριες.
Έχοντας πουλήσει πάνω από 170 εκατομμύρια δίσκους σε όλο τον κόσμο, η Δαλιδά συνεχίζει να ακτινοβολεί την αιώνια παρουσία της..
Η Δαλιδά τα έζησε όλα στο κόκκινο: καριέρα, καταξίωση, μυθοποίηση.Ο τύπος σερνόταν πίσω απ’ τα τακούνια της, η σκηνή την έτρεφε, αλλά κάτω απ’ αυτή ζούσε μια ζωή μισερή.Όταν η γυναίκα Δαλιδά έβγαζε τα στρας φορέματα, έμενε με το οδυνηρό πεπρωμένο της.Και με τη ζωή της σημαδεμένη από την προσωπική της αναζήτηση για τον απόλυτο έρωτα.. μια γυναίκα που το μόνο που επιθυμούσε ήταν να αγαπήσει και να αγαπηθεί. Η Δαλιδά φοβόταν στο σκοτάδι και για αυτό επέλεγε να βρίσκεται κάτω από τα φώτα της δόξας.Για τη Δαλιδά, δεν υπήρχαν αποχρώσεις”, έλεγε για κείνη η Μπριζίτ Μπαρντό. “Mόνο κόκκινο ή μαύρο”. Κι όταν ερωτευόταν, ήταν πάντα “κόκκινη”. Καιγόταν ολόκληρη. Μια τραυματισμένη από τη μοίρα γυναίκα που καθ’ όλη τη διάρκεια της προσωπικής της πορείας έμοιαζε σαν ο θάνατος να της είχε στήσει καρτέρι..
Η απόλυτη femme fatale, με τους ολέθριους έρωτες και μια φλογερή πορεία με αμέτρητα στρας και αθεράπευτο στρες, τέσσερις σχεδόν δεκαετίες μετά τον τραγικό θάνατό της, εμπνέει ακόμα και αγαπιέται.Το εμβληματικό “Je suis Malade”, μια από τις αλησμόνητες επιτυχίες της, θα παραμένει πάντα το απόλυτο τραγούδι για τον καταραμένο έρωτα, ενώ η επική της ερμηνεία δεν θα ξεπεραστεί ποτέ..
📍ΤΑΥΤΟΤΗΤΑ ΠΑΡΑΣΤΑΣΗΣ:
Σκηνοθεσία: Αντρέας Τηλεμάχου
Σκηνικά-Κοστούμια: Θέλμα Κασουλίδου
Φωτιστικός σχεδιασμός: Βασίλης Πετεινάρης
Videoart: Μαρία Μιτσή
Μουσική επιμέλεια: Αντρέας Τηλεμάχου
Χορογραφίες: Γιώργος Δημόπουλος
Ηθοποιοί: Άντρεα Δημητρίου,Μαρίνος Ξενοφώντος,Κρις Σπύρου,Γιάννα Λευκάτη,Ευαγόρας Θεοδοσίου,Γιώργος Ιωσήφ,Δημήτρης Γιωρκάτζης,Γιάννης Φωτεινός
Χορεύουν:
Βικτώρια Ιωάννου
Μιχαέλλα Λαού
Χειρισμός φωτισμού-ήχου: Μαρίλια Κωνσταντίνου
Βοηθός σκηνοθέτη: Νικόλας Πέτρου
Φωτογραφίες: Χρήστος Αβρααμίδης
Γραφικά: Θεοδώρα Πέτρου
*✨Ευχαριστίες στην κυρία Γιάννα Θαλασσινού και το Musica Mundana school of music για τη διδασκαλία τραγουδιών και την πολύτιμη βοήθεια.
**✨Ευχαριστίες στο Theodora Limited Collections και τη σχεδιάστρια ρούχων Theodora.
***✨Ευχαριστίες στη εταιρεία Bellydance ShowsCy.
ΠΑΡΑΣΤΑΣΕΙΣ ΣΤΗΝ ΕΔΡΑ:
Παρασκευή & Σάββατο 20:30 / Κυριακή: 19:00 ΜΕΧΡΙ ΚΥΡΙΑΚΗ 16 ΜΑΡΤΙΟΥ
❗ΠΕΡΙΟΔΕΙΑ: ΛΑΡΝΑΚΑ: 27 Φεβρουαρίου (Πέμπτη), Δημοτικό Θέατρο Γ.Λυκούργος, 20:30
ΚΥΡΙΟΣ ΧΟΡΗΓΟΣ: Τμήμα Σύγχρονου Πολιτισμού-ΥΦΥΠΟΥΡΓΕΙΟ ΠΟΛΙΤΙΣΜΟΥ
📺📻ΧΟΡΗΓΟΙ ΕΠΙΚΟΙΝΩΝΙΑΣ: ΡΙΚ, ΔΙΕΣΗ 101.1
* Κατάλληλο για άτομα άνω των 12 ετών.
Τιμές εισιτηρίων: €15 / €12 Συνταξιούχοι, Φοιτητές / €10 Μαθητές / €8 Άνεργοι, Πολύτεκνοι, ΑΜΕΑ (αντίστοιχο αποδεικτικό στο ταμείο)

Το Never just i Επιστρέφει
2025-05-09 20:30 | Πολυχώρος Συνεργείο, Ελευθερίας 91A, Λεμεσός, Λεμεσός, Κύπρος
Ποια είναι η θέση της γυναίκας σε έναν κόσμο που αλλάζει συνεχώς;
Το NEVER JUST I είναι ένα ‘τολμηρό’ σόλο έργο της Εύης Δημητρίου, που φέρνει στη σκηνή μια βαθιά προσωπική αφήγηση μέσα από την κίνηση, τον λόγο και το συναίσθημα. Εστιάζοντας στους ρόλους της μητρότητας και της κόρης, η παράσταση ξεδιπλώνει τις αόρατες πτυχές της γυναικείας εμπειρίας – με ευαισθησία, χιούμορ και τόλμη. Πρόκειται για έναν χορογραφικό στοχασμό πάνω στη μητρότητα ως κοινωνική πρακτική και πράξη συνύπαρξης. Με εξομολογητικό ύφος, η παράσταση φαντάζεται νέους τρόπους ύπαρξης και σχέσεων, καλώντας το κοινό να ονειρευτεί έναν κόσμο όπου το «εμείς» υπερτερεί του «εγώ» και όπου το όνειρο γίνεται καταλύτης αλλαγής.
Λίγα λόγια για την Χορογράφο: Η Εύη Δημητρίου είναι χορογράφος και περφόρμερ με έδρα την Κύπρο. Μέσα από μια πολυθεματική προσέγγιση του χορού, του θεάτρου, των παραστατικών τεχνών και του κινηματογράφου, η δουλειά της αντανακλά ζητήματα που άπτονται της κοινωνικής δικαιοσύνης και της πολιτικής της φροντίδας. Το καλλιτεχνικό της έργο έχει προβληθεί εκτενώς σε περιοδείες ανά την Ευρώπη, αλλά και την Ασία, την Αφρική και τις ΗΠΑ.
Συντελεστές:
Χορογραφία/Περφόρμανς: Εύη Δημητρίου
Δραματουργία: Τζωρτζίνα Κακουδάκη
Σύμβουλος: Tabea Martin
Σχεδιασμός Φωτισμού: Aleksandar Jotovic
Καλλιτεχνικός Συνεργάτης: Μιχάλης Παπαμιχαήλ
Φωνητική Εκπαίδευση: Cathryn Robson
Στυλιστική Επιμέλεια: Κρίστια Μιχαηλίδου
Γραφιστικά: Δέσποινα Καννάουρου
Φωτογραφία: Παύλος Βρυωνίδης
Tρέιλερ: Σουζάνα Φιαλά
Προώθηση: Ολίβια Χριστού
Παραγωγή: Ομάδα Εν δράσει
Πληροφορίες Παράστασης:
Ημερομηνία/ώρα παραστάσεων: 09 & 10 Μαίου 2025 / 20:30
Χώρος: Πολυχώρος Συνεργείο, Λεμεσός
Διάρκεια: 40’
Γλώσσα: Αγγλική
Εισιτήρια: €10
Πληροφορίες/Εισιτήρια: https://www.tickettailor.com/events/eviedemetriou ή στο +357 99349716

Toc Toc του Laurent Baffie - Λευκωσία
2025-05-09 20:30 | Θέατρο Ανεμώνα, ΚΑΝΤΑΡΑΣ 17, Λευκωσία, Λατσιά, 2221, Κύπρος
Πρόκειται για ένα σύγχρονο γαλλικό έργο ιδιαίτερης προσέγγισης και αισθητικής, μια σπαρταριστή κοινωνική κωμωδία, από αυτές που σε κάνουν να κλαις από τα γέλια και που τελειώνοντας κουβαλάς μαζί σου τους προβληματισμούς της. Στην ιστορία του έργου, έξι άνθρωποι που πάσχουν από κάποιο ψυχαναγκαστικό σύνδρομο (όπως υποδηλώνει και ο τίτλος του έργου στα γαλλικά, TOC: trouble sobsessionnels du comportement = ιδεοληπτικές διαταραχές συμπεριφοράς), συναντιούνται στην αίθουσα αναμονής ενός διάσημου ψυχιάτρου, που όμως έχει καθυστερήσει η πτήση του και έτσι αναγκάζονται να τον περιμένουν ξεδιπλώνοντας παράλληλα ο καθένας τα δικά του θέματα.. Έξι άνθρωποι διαφορετικών ηλικιών και μορφωτικού επιπέδου, με διαφορετικά επαγγέλματα και διαφορετικές διαταραχές. Ο Βασίλης Δαμπάογλου, οδηγός ταξί και φανατικός Παοκτζής, είναι μια μαθηματική διάνοια που δεν σταματά ποτέ να μετράει, να μετράει..τα πάντα! ακόμα και.. τ’αστέρια! Ο Φώτης Σταθάκης, ελληνογάλλος και σεφ στο επάγγελμα, βωμολοχεί ασυστόλως χωρίς όμως να το θέλει ενώ συχνά πυκνά.. γαβγίζει ακούσια, τρομάζοντας τον κόσμο. Η Άννα Μαρία, μια θρησκόληπτη κυρία που μελετά και γνωρίζει τα εκκλησιαστικά άπαντα, υποφέρει από το σύνδρομο της επαλήθευσης- δεν σταματά ποτέ να ψάχνει για τα κλειδιά της και να αναρωτιέται φεύγοντας από το σπίτι αν έχει κλειδώσει ή αν έχει κλείσει το θερμοσίφωνα.. Η Νίτσα με καταγωγή από την Κύπρο, εργάζεται ως βοηθός σε ιατρικό εργαστήρι και είναι υποχονδριακή-δεν σταματά ποτέ να καθαρίζει- ενώ βασανίζεται από μικροβιοφοβία και αρρωστοφοβία. Η Λίλη, γυμνάστρια, είναι μια κοπέλα που ταλαιπωρείται από δύο φαινόμενα του συνδρόμου Tourette, την παλιλαλία και την.. ηχολαλία.Επαναλαμβάνει πάντα τα λόγια της δύο φορές ενώ κάποιες φορές επαναλαμβάνει και λέξεις ή φράσεις που λένε οι άλλοι και όχι επειδή εντυπωσιάζεται από τις φράσεις αυτές.. Ο Μπάμπης είναι προγραμματιστής υπολογιστών και αντιμετωπίζει σοβαρό θέμα με.. τη συμμετρία! η εμμονή αυτή του δημιουργεί σοβαρά προβλήματα στη ζωή, ακόμα και στο περπάτημα, αφού δεν μπορεί να πατάει πάνω σε γραμμές.. ενώ όταν αγχώνεται- και αγχώνεται συχνά- τραυλίζει.. Οι άνθρωποι τους κοιτάζουν παράξενα και κάποιοι τους κοροϊδεύουν.. Αισθάνονται μόνοι και εγκαταλελειμμένοι, πιστεύουν πως ποτέ δεν θα βρεθεί λύση στο πρόβλημά τους, όμως επισκέπτονται τον διάσημο ψυχίατρο σε μια ύστατη προσπάθεια να βρουν τη σωτήρια λύση και μια ζεστή ελπίδα πως επιτέλους θα βοηθηθούν.

Ο Θάνατος του εμποράκου
2025-05-09 20:30 | Παττίχειο Δημοτικό Θέατρο, Αγία Ζώνη 4, Λεμεσός, Λεμεσός, 3031, Κύπρος
Ο ΘΑΝΑΤΟΣ ΤΟΥ ΕΜΠΟΡΑΚΟΥ
με τον Βλαδίμηρο Κυριακίδη
09.05.2025 στις 20:30
10.05.2025 στις 17:00 & 20:30
ΠΑΤΤΙΧΕΙΟ ΔΗΜΟΤΙΚΟ ΘΕΑΤΡΟ ΛΕΜΕΣΟΥ
Το βραβευμένο με Πούλιτζερ έργο του 1949 «Ο Θάνατος του Εμποράκου» θεωρείται το κορυφαίο έργο του Αμερικανού συγγραφέα Άρθουρ Μίλερ.
Πραγματεύεται τη δραματική ζωή ενός μέσου αμερικανού πολίτη, του Ουίλυ Λόμαν, ο οποίος ονειρεύεται να κατακτήσει μια επιτυχημένη εμπορική καριέρα, ακολουθώντας πιστά τις αρχές του αμερικανικού κοινωνικού συστήματος, αλλά τελικά συντρίβεται κάτω από το βάρος των εσφαλμένων επιλογών του.
Το δυσβάσταχτο κυνήγι της επιβίωσης, σύμφωνα με τα πρότυπα που επιτάσσει η άκρως καπιταλιστική κοινωνία, τον οδηγεί παραληρηματικά στην διάλυση ολόκληρης της ζωής του.
Το έργο έχει χαρακτηριστεί ως η ‘κραυγή του μέσου αμερικανού που χάνεται στο αδυσώπητο κεφαλαιοκρατικό σύστημα.
Μαζί με τον Βλαδίμηρο Κυριακίδη τους υπόλοιπους ρόλους ερμηνεύουν: Έφη Μουρίκη, Ρένος Ρώτας, Δημήτρης Γεροδήμος, Κατερίνα Μάντζιου, Γιώργος Κοσκορέλλος, Παναγιώτης Παπαδούλης, Σωκράτης Αγγελής.
ΤΙΜΕΣ ΕΙΣΙΤΗΡΙΩΝ
ΑΠΟ €20 ΜΕΧΡΙ €35
ΠΡΟΠΩΛΗΣΗ ΕΙΣΙΤΗΡΙΩΝ
www.ticketmaster.cy
Καταστήματα ACS Courier

Θεατρική Παράσταση Πάρτι Γενεθλίων Λεμεσός
2025-05-09 20:30 - 22:00 | Θέατρο Ριάλτο, Andrea Drousioti 19, Λεμεσός, Λεμεσός, 3040
Η θεατρική ομάδα «Σόλο για Τρεις» παρουσιάζει το έργο του Χάρολντ Πίντερ «Πάρτι Γενεθλίων» σε σκηνοθεσία Μαρίας Μανναρίδου – Καρσερά. Ο Άγγλος θεατρικός συγγραφέας Χάρολντ Πίντερ, θεωρείται ένας από τους πρωτοπόρους συγγραφείς του παγκόσμιου ρεπερτορίου. Τα έργα του, διαχρονικά, παραμένουν επίκαιρα μέχρι τις μέρες μας μέσα από την αναζήτηση του για την ελευθερία και την αυτοδιάθεση του ατόμου.
Αν ζούσε ο Πίντερ σήμερα τι θα έλεγε; Τι θα έλεγε το 2025 για έναν επιβαλλόμενο ολοκληρωτισμό στον τρόπο σκέψης, στη διατύπωση της ταυτότητας του ατόμου, για την επιβολή ενός κυρίαρχου αφηγήματος, την επιβολή μιας αλήθειας που δεν επιδέχεται άλλης ερμηνείας; Τι θα έλεγε για την απάλειψη της μνήμης, την απάλειψη του παρελθόντος, τις αιτίες και τα αιτιατά για συρράξεις τωρινές και μελλούμενες, για πολέμους τωρινούς και μελλούμενους; Θα μας έλεγε αυτά που μας λέει από πάντα στο «Πάρτι Γενεθλίων».
Κοντά 70 χρόνια μετά το γράψιμο του έργου (1957), το δεύτερό του θεατρικό, που ανέβηκε για πρώτη φορά το 1958 στο Arts Theatre στο Cambridge, και 15 χρόνια από το θάνατό του, το «Πάρτι Γενεθλίων» παραμένει εφιαλτικά επίκαιρο και αληθινό όσο ποτέ, οι διαχρονικές του αξίες παραμένοντας αναλλοίωτες.
ΤΟ ΕΡΓΟ
Με τη δομή ενός θρίλερ και έντονα τα χαρακτηριστικά του Θεάτρου του Παραλόγου, αλλά και με κωμικοτραγικές καταστάσεις να δημιουργούνται μέσα από αυτό, το έργο εκτυλίσσεται σε μια παραθαλάσσια, παραμελημένη πανσιόν την οποία διατηρεί μια καλοσυνάτη γυναίκα, η Μεγκ, με το σύζυγό της, Πίτι. Εκεί, έχει βρει καταφύγιο ο Στάνλεϋ, ένας πρώην πιανίστας. Είναι ο μοναδικός ένοικος της πανσιόν, μέχρι τη στιγμή που καταφθάνουν δύο μυστηριώδεις τύποι, ο Γκόλντμπεργκ και ο Μακ Καν, που το μόνο που γνωρίζουμε για αυτούς είναι ότι είναι εδώ για μια “δουλειά”. Μετά από μια παράλογη και εξουθενωτική ανάκριση, του οργανώνουν ένα «πάρτι γενεθλίων», το οποίο, σταδιακά, μετατρέπεται σε εφιάλτη. Ένα «πάρτι γενεθλίων» για τον Στάνλεϋ που -ίσως- και να μην έχει τα γενέθλιά του σήμερα.
ΣΥΝΤΕΛΕΣΤΕΣ
Συγγραφέας: Χάρολντ Πίντερ
Μετάφραση: Φώτης Φωτίου
Σκηνοθεσία: Μαρία Μανναρίδου – Καρσερά
Σκηνικά / Κοστούμια: Λάκης Γενεθλής
Μουσική Σύνθεση: Νεκτάριος Ροδοσθένους
Κινησιολογία: Ήβη Χατζηβασιλείου
Σχεδιασμός Φωτισμού: Βασίλης Πετεινάρης
Βοηθός Σκηνοθέτριας: Μαρία Πισιήλη
Τεχνική Στήριξη: Κ.Σ. Ηχοτεχνική
Γραφιστικός Σχεδιασμός / Φωτογράφιση: Νικόλ Καρσερά
Ερμηνεύουν (με σειρά εμφάνισης)
Αντρέϊ Κρουπά, Χριστίνα Χριστόφια, Πάνος Μακρής, Λαζάρια Φράγκου, Δημήτρης Αντωνίου, Φώτης Φωτίου
Πρεμιέρα:
Παρασκευή 11 Απριλίου 2025 | 20:30
Θέατρο Χώρα, Κοραή 1 (Πλατεία Αρχιεπισκοπής), Λευκωσία
Παραστάσεις:
Παρασκευή, Σάββατο | 20:30
Κυριακή | 19:00
Θέατρο Χώρα, Κοραή 1 (Πλατεία Αρχιεπισκοπής), Λευκωσία
Πληροφορίες / Κρατήσεις: 96147809
Εισιτήρια: Soldout Tickets
Κανονικό 15.00 ΕΥΡΩ / Μειωμένο 12.00 ΕΥΡΩ
Περιοδείες:
ΠΑΦΟΣ
Τετάρτη 30 Απριλίου 2025 | 20:30
Μαρκίδειο Δημοτικό Θέατρο
Πληροφορίες / Κρατήσεις: 26932571
ΛΑΡΝΑΚΑ
Πέμπτη 8 Μαΐου 2025 | 20:30
Δημοτικό Θέατρο Γ. Λυκούργος
Πληροφορίες / Κρατήσεις: 96147809
ΛΕΜΕΣΟΣ
Παρασκευή 9 Μαΐου 2025 | 20:30
Θέατρο Ρίαλτο
Πληροφορίες / Κρατήσεις: 77777745
Διάρκεια: 90’
** Η παράσταση είναι κατάλληλη για άτομα άνω των 15 ετών.
Κύριος Χορηγός: Τμήμα Σύγχρονου Πολιτισμού – Υφυπουργείο Πολιτισμού
Χορηγός: OΠΑΠ Κύπρου
Χορηγός Επικοινωνίας: ΡΙΚ
Υποστηρικτής: Κέντρο Τέχνης και Πολιτισμού Κοραή 1, Θέατρο Χώρα
Παραγωγή: «Σόλο για Τρεις»

Χαμπής - Να σπάσει ο Πάγος Λευκωσία
2025-05-09 21:00 | Black Brick, Stavrou 66, Λευκωσία, Στρόβολος, 2035
Μετά την πρώτη του stand-up comedy παράσταση “ΧΑΜΠΗΣ 2023”, ο Χαμπής επιστρέφει με τη δεύτερη του σόλο παράσταση, “ΝΑ ΣΠΑΣΕΙ Ο ΠΑΓΟΣ”.
​Τούτη τη φορά ο Χαμπής εν κατεβαίνει για πρόεδρος τζιαι αφού έκαμε την αυτοκριτική του, προσπαθεί να συστηθεί με τον αγαπημένο του τρόπο, σπάζοντας τον πάγο. Θα προσπαθήσει να αναλύσει:
​τη σχέση της γιαγιάς του με το Τικ Τοκ,
γιατί φοάται να κάμει μωρά,
γιατί θεωρείτε ο Γενικός Γραμματέας των ακυρώσεων,
το ξεχωριστό λόγο που μισά τα Χριστούγεννα,
τα καλύτερα hate comments που του έγραψαν,
την εμπειρία του στις κεντρικές φυλακές,
τζιαι πως η κωμωδία βοηθά να ξεπεραστεί η απώλεια.
Μια παράσταση με προσωπικές ιστορίες, αυτοσαρκασμό, crowd work, υπερδυνάμεις και σπάσιμο πάγου σε προσωπικά τραύματα.
​Πιάσε τζιαι εσύ τη παρέα σου, τη φιλενάδα ή τον φίλο σου, τη γυναίκα ή τον άντρα σου ή αν θέλεις έλα τζιαι μόν@ σου.
(Απλά κόψε εισιτήριο γιατί έχουμε τζιαι έξοδα)
Προπώληση: www.MotionComedy.com
ΠΟΛΙΤΙΚΗ ΑΚΥΡΩΣΕΩΝ & ΕΠΙΣΤΡΟΦΩΝ
Δεν επιτρέπονται οι αλλαγές (σε άλλη ημέρα, ώρα ή θέση).
Δεν επιτρέπονται οι ακυρώσεις.

Κωνσταντίνος Χριστοφόρου & ΟΝΕ στο Olio
2025-05-09 21:00 - 2025-05-10 02:00 | Olio Lounge Bar & Restaurant, Stasikratous 26, Λευκωσία, Λευκωσία, 1066
The season is going out with a bang!
Join us for an unforgettable Olio Weekend Closing Live with Konstantinos Christoforou and the legendary boy band ONE!
Special Guest: Maria Theodotou
Opening Act: Stefanos Doody Christoforou & Panagiotis Hadjiantonis
Friday, 09 May
Doors Open: 21:00
Info & Reservations: 99997700
Sponsored by: @car4youcy @donjuliotequila

OnTour Presents 'Eurovision Goes Rock' @ Downtown Live
2025-05-09 22:00 - 2025-05-10 02:00 | Downtown Live, Emmanouil Roidi 2, Λευκωσία, Στρόβολος, 1095
OnTour Presents: “Eurovision Goes Rock”
Οι OnTour παρουσιάζουν στη Λευκωσία ένα μοναδικό event αφιερωμένο στην Eurovision, γεμάτο με διαχρονικές επιτυχίες από τη δεκαετία του ’70 έως και σήμερα!
Παρασκευή 9 Μαΐου
Nicosia Downtown Live
Για πληροφορίες και κρατήσεις:
99810011
Sponsored by: @lee_wrangler_store_cyprus

1ο Παγκύπριο Επιστημονικό Συνέδριο για τον Αυτισμό
2025-05-10 08:00 | Τεχνολογικό Πανεπιστήμιο Κύπρου, Archiepiskopou Kyprianou 30, Λεμεσός, Λεμεσός, 3036
1ο Παγκύπριο Επιστημονικό Συνέδριο για τον Αυτισμό
10&11 Μαϊου στις εγκαταστάσεις του ΤΕΠΑΚ
ΓΙΑ ΔΗΛΩΣΕΙΣ ΣΥΜΜΕΤΟΧΉΣ ΚΑΙ ΤΟ ΠΡΌΓΡΑΜΜΑ ΘΑ ΑΝΑΚΟΙΝΩΘΟΥΝ ΛΙΑΝ ΣΎΝΤΟΜΟΣ

Εργαστήρια Χαρακτικής από τον Κύπριο χαράκτη Χαμπή Τσαγγάρη
2025-05-10 09:00 | Μουσείο Χαρακτικής – Χαμπής, Ammochostou 55 - 59, Λευκωσία, Λευκωσία, 1016
Ο Κύπριος χαράκτης Χαμπής Τσαγγάρης, ο πρώτος Κύπριος καλλιτέχνης που τιμήθηκε με το Ευρωπαϊκό Βραβείο Πολιτιστικής Κληρονομιάς από τον οργανισμό Europa Nostra, είχε την τύχη να μαθητεύσει δίπλα στον σπουδαίο Έλληνα χαράκτη Α. Τάσσο – έναν δάσκαλο που επηρέασε βαθιά την καλλιτεχνική του πορεία. Τιμώντας τη μνήμη του δασκάλου του και με αισθήματα βαθιάς ευγνωμοσύνης, ο Χάμπης ίδρυσε το 1995 τη Σχολή Χαρακτικής στο χωριό Πλατανίσκια, όπου από τότε προσφέρει δωρεάν μαθήματα και δεκάδες εργαστήρια χαρακτικής.
Τα φετινά εργαστήρια θα πραγματοποιηθούν από τις 09:00 έως τις 13:00 στις εξής ημερομηνίες:
10, 17, 31 Μαΐου
7, 14, 21, 28 Ιουνίου
Σημειώστε ότι ο όρος «δωρεάν» αφορά αποκλειστικά τα μαθήματα χαρακτικής. Οι συμμετέχοντες που δεν διαθέτουν δικά τους εργαλεία και υλικά μπορούν να τα προμηθευτούν από το κατάστημα που βρίσκεται στον χώρο.
Για κρατήσεις, καλέστε στο +357 25222772.

Δωρεάν Σεμινάριο Πρώτων Βοηθειών για Γονείς και Μέλλοντες Γονείς
2025-05-10 09:00 | Κέντρο Υγείας Γεροσκήπου, Νεόφυτου Χατζηλαμπρή 3, Πάφος, Γεροσκήπου, 8310
γνώση σώζει ζωές- Εσύ είσαι η πρώτη βοήθεια του παιδιού σου, της οικογένειάς σου, της κοινότητας σου… Μάθε Πρώτες Βοήθειες
Οι #Υπηρεσίες_Αναζωογόνησης του Υπουργείου Υγείας σε συνεργασία με το προσωπικό του Κέντρου Υγείας “Χριστόφορος Χατζηλαμπρής” Γεροσκήπου- Πάφος, διοργανώνουν ΔΩΡΕΑΝ Σεμινάριο “Α Βοηθειών” σε γονείς και μέλλοντες γονείς.
Εθνική Επιτροπή Μητρικού Θηλασμού Κύπρου Δήμος Ιεροκηπίας – Hierocepia Municipality

5th Corporate Futsal Tournament
2025-05-10 09:00 - 10:00 | The G C School of Careers, Stadiou 96, Λευκωσία, Στρόβολος, 2057
5ο Εταιρικό Τουρνουά Futsal – Διεκδίκησε το απόλυτο ταξίδι!
Μπες στο γήπεδο, δώσε τα πάντα με την ομάδα σου και κέρδισε ένα μοναδικό ταξίδι στα μεγάλα ευρωπαϊκά σαλόνια με όλα τα έξοδα πληρωμένα!
Σχημάτισε την ομάδα της εταιρείας σου
Αγωνίσου για τον τίτλο
Ζήσε μια εμπειρία που θα θυμάσαι για πάντα!
10,11,17,18 & 25 Μαίου 2025
The G C School of Careers (Secondary) Λευκωσία
goALL Padel Centers Limassol Λεμεσός

Αιμοδοσία εις μνήμη των Γεωργίου και Πόπης Τριμερίτη
2025-05-10 09:30 - 12:30 | Victoria Tents Showroom, Dimokratias 32b, Λεμεσός, Λεμεσός, 3012
Γίνε ήρωας για μια μέρα!
Σε προσκαλεί να γίνεις μέρος αυτής της σπουδαίας πράξης αγάπης!
Εσύ και η ομάδα σου μπορείτε να σώσετε ζωές! Μαζευτείτε, ελάτε μαζί και συμβάλετε σε αυτήν την ξεχωριστή πρωτοβουλία.
Ημερομηνία: 10 Μαΐου
Ώρα: 9:30 – 12:30
Τοποθεσία: Victoria Tents Showroom
Οδός Δημοκρατίας 32Β 3012, Λεμεσός, Κύπρος
Δώσε αίμα, δώσε ελπίδα!

Parga Kids Book Day
2025-05-10 09:30 - 14:00 | Πλατεία Ελευθερίας Λευκωσία, Λευκωσία, Λευκωσία, 1010
Το πρώτο Parga Kids Book Day έρχεται για να γεμίσει την Πλατεία Ελευθερίας με φαντασία, χαμόγελα και μαγικές αφηγήσεις! Στις 10 Μαΐου, μικροί και μεγάλοι δίνουμε ραντεβού στο κέντρο της Λευκωσίας για μια μέρα αφιερωμένη στα παραμύθια, με πολλές εκπλήξεις, δημιουργικές δραστηριότητες και πολλή αγάπη.
Όλα τα καθαρά έσοδα της εκδήλωσης θα διατεθούν στο ίδρυμα “Μικροί Ήρωες”, στηρίζοντας παιδιά που το έχουν ανάγκη.
>> Σάββατο 10 Μαΐου, πλατεία Ελευθερίας, Λευκωσία, 09:30.

Empowering Healthy Living
2025-05-10 10:00 | Youth Makerspace Larnaka, Vyzantiou, Λάρνακα, Λάρνακα, 6030
Ετοιμαστείτε για μια μέρα γεμάτη υγεία και ευεξία!
Η INQUIRIUM και το Κέντρο Κοινωνικής Καινοτομίας (CSI-CY) σας προσκαλούν σε μια μοναδική εκδήλωση στη Λάρνακα!
Μαζί θα μάθουμε:
Πώς η τεχνολογία μπορεί να συμβάλει στην ενίσχυση της κίνησης και της ευεξίας, με ιδιαίτερη έμφαση στην υποστήριξη ατόμων άνω των 55 ετών.
Πώς να απολαμβάνετε νόστιμα και υγιεινά γεύματα, διαχειριζόμενοι καλύτερα τον διαβήτη τύπου 2, μέσα από πρακτικές συμβουλές και δημιουργικές συνταγές.
Ειδικοί γιατροί και διατροφολόγοι θα είναι εκεί για να σας λύσουν κάθε απορία. Την εκδήλωση υποστηρίζει το πανεπιστήμιο UCLan ως ακαδημαϊκός υποστηρικτής.

Weaving workshop
2025-05-10 10:00 - 12:00 | Andreanax, Αρχαγγέλου Μιχαήλ 37β, Λευκωσία 1022, Κύπρος, Λευκωσία, 1022
Η υφαντική είναι μια πανάρχαια τέχνη που συνδέει τις παραδόσεις με τη σύγχρονη δημιουργικότητα. Σε αυτό το εργαστήριο, οι συμμετέχοντες θα έχουν την ευκαιρία να γνωρίσουν τη μαγεία της ύφανσης, χρησιμοποιώντας μικρούς αργαλειούς για να δημιουργήσουν το δικό τους μοναδικό υφαντό. Το εργαστήριο είναι ιδανικό για όσους θέλουν να εξερευνήσουν την υφαντική, ανεξαρτήτως προηγούμενης εμπειρίας. Σε ένα ζεστό και φιλικό περιβάλλον, θα ανακαλύψουμε μαζί τις ατελείωτες δυνατότητες αυτής της τέχνης, ενώ παράλληλα θα απολαύσουμε μια δημιουργική και χαλαρωτική δραστηριότητα.
Ελάτε να υφάνουμε παρέα και να περάσουμε ένα όμορφο και δημιουργικό Σαββατοκύριακο!
Weaving is an ancient art that connects tradition with modern creativity. In this workshop, participants will have the opportunity to experience the magic of weaving, using small looms to create their own unique woven piece.
This workshop is perfect for anyone who wants to explore the art of weaving, regardless of prior experience. In a warm and friendly environment, we will discover together the endless possibilities of this craft while enjoying a creative and relaxing activity.
Join us for a wonderful and inspiring weekend of weaving and creativity!

55 Years Baking Memories Anniversary
2025-05-10 10:00 - 13:00 | Papasofokli Bakery, Anoikodomiseos 33, Λεμεσός, Άγιος Αθανάσιος, 4104
Ελάτε μαζί μας για τον εορτασμό της 55ης επετείου μας!
Γιορτάζουμε 55 χρόνια ψήνοντας γλυκές αναμνήσεις και θέλουμε να συμμετέχετε κι ΕΣΕΙΣ στη διασκέδαση!
Date: Σάββατο, 10/5
Ώρα: 10:00 π.μ. – 14:00 μ.μ.
Τι σας περιμένει;
Ζωντανή εκπομπή με τον Rok FM (10 π.μ. – 12 μ.μ.)
Δωρεάν σνακ & λιχουδιές για όλους τους καλεσμένους
Συναρπαστικές κληρώσεις & δώρα
Διασκεδαστικές εκπλήξεις για μικρούς και μεγάλους
Ελάτε να γιορτάσουμε μαζί και να κάνουμε αυτό το ορόσημο ακόμα πιο γλυκό! Μείνετε συντονισμένοι για περισσότερες ενημερώσεις.

Ημερίδα Εγκυμοσύνης & Φροντίδας Νεογέννητου
2025-05-10 10:00 - 13:00 | Πολιτιστικό Κέντρο Μελίνα Μερκούρη, Athinas street, Λευκωσία, Λευκωσία, 1016, Κύπρος
Η μητρότητα δεν έρχεται με manual — αλλά αυτή η ημερίδα είναι ό,τι πιο κοντινό!
Μετά από τις ημερίδες μας που εμπνέουν, συγκινούν και ενδυναμώνουν εκατοντάδες γυναίκες, το Mommy Cool επιστρέφει με μια ακόμη ουσιαστική εμπειρία.
Ημερίδα Εγκυμοσύνης & Φροντίδας Νεογέννητου
📅 10 Μαΐου | 🕙 10:00 – 13:00
📍 Πολιτιστικό Κέντρο Μελίνα Μερκούρη, Λευκωσία
Μαζί μας: κορυφαίες εταιρείες στον χώρο της εγκυμοσύνης & βρεφικής φροντίδας, πλούσια δώρα και goody bags! 🎁
Ομιλητές & Θεματολογία:
🍼 Η Τέχνη του Θηλασμού: Μύθοι και Πραγματικότητες
Δρ. Ειρήνη Παφίτη, Παιδίατρος
❤️ Ο Δρόμος προς τη Γονεϊκότητα: Εγώ, Εσύ, Εμείς
Τάσος Νικολακέας, Ψυχολόγος / Ψυχοθεραπευτής
🌱 Ανθεκτικότητα & Ενημέρωση: Η Δύναμη της Μητρότητας Πριν και Μετά τον Τοκετό
Σοφία Δημητρίου, Ψυχολόγος
🔬 Βασικές Πληροφορίες για τη Φύλαξη Βλαστοκυττάρων
Κυριάκος Νικολέττης, Βιολόγος
🎟️ Εισιτήριο: €5
🎁 Goody bags & Μεγάλη κλήρωση δώρων
Οι θέσεις είναι περιορισμένες – κλείσε τη δική σου έγκαιρα!
https://www.ticketmaster.cy/showEventInformation.html?idEvent=6041
Αν είσαι έγκυος ή νέα μητέρα, αυτή η ημερίδα είναι για σένα!

Paws Dog Shelter Open Day
2025-05-10 10:00 - 14:30 | PAWS Dog Shelter, Β9, Πάφος, Αχέλεια, 8503
Join us at the shelter to meet our dogs and staff in a heart-warming event.
Fantastic cakes, tea, coffee, bacon butties, stalls, face-painting, kids activities, dog-training and more!
